ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഇന്ത്യ ജി20 അധ്യക്ഷസ്ഥാനം ഏറ്റെടുക്കുമ്പോൾ പ്രധാനമന്ത്രി ഒരു ബ്ലോഗ് രചിച്ചു
"ഇന്ത്യയുടെ ജി 20 പ്രസിഡൻസിയെ സുഖപ്പെടുത്തലിന്റെയും ഐക്യത്തിന്റെയും പ്രത്യാശയുടെയും പ്രസിഡൻസിയാക്കാൻ നമുക്ക് ഒരുമിച്ച് ചേരാം"
ഇന്ത്യ ഇന്ന് ജി 20 യുടെ അധ്യക്ഷസ്ഥാനം ഏറ്റെടുക്കുമ്പോൾ, ഈ സുപ്രധാന അവസരത്തിൽ തന്റെ ഉൾക്കാഴ്ചകൾ പങ്കിട്ടു കൊണ്ട് പ്രധാനമന്ത്രി ശ്രീ നരേന്ദ്ര മോദി ഒരു ബ്ലോഗ് എഴുതി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു:
"ഇന്ത്യ G20 പ്രസിഡന്റ് സ്ഥാനം ഏറ്റെടുക്കുമ്പോൾ, പ്രധാനമന്ത്രി നരേന്ദ്രമോദി ഉൾക്കാഴ്ചയുള്ള ഒരു ബ്ലോഗ് രചിച്ചു."
“India's G20 Presidency to work towards for benefitting humanity as a whole.”
“One Earth, One Family, One Future.”
“The greatest challenges the world faces today, can only be solved, by acting together.”
“India is a microcosm of the world.”
“With the oldest-known traditions of collective decision-making, India contributes to the foundational DNA of democracy.”
“Leveraging technology for citizen welfare.”
“Our priorities will focus on healing our One Earth, creating harmony within our One Family and giving hope for our One Future.”
“India’s G20 agenda will be inclusive, ambitious, action-oriented and decisive”
“Let us join together to make India’s G20 Presidency a Presidency of healing, harmony and hope.”
The Prime Minister also shared the details from @narendramodi and reached out to the leaders of G20 countries.
He tweeted
“Today, as India begins its G-20 Presidency, penned a few thoughts on how we want to work in the coming year based on an inclusive, ambitious, action-oriented, and decisive agenda to further global good. #G20India
@JoeBiden @planalto
I firmly believe now is the best time to go further still and catalyse a fundamental mindset shift, to benefit humanity as a whole. #G20India
@MohamedBinZayed @AlsisiOfficial @RishiSunak @vonderleyen
It is time to get inspired by our spiritual traditions which advocate oneness and work together to solve global challenges. #G20India
@sanchezcastejon @KumarJugnauth @BDMOFA @President_KR”
--ND--
(
രാജ്യരക്ഷാ മന്ത്രാലയം
ഐ.എന്.എസ്. വിക്രമാദിത്യയില്തീപ്പിടിത്തം നാവികസേനാ ഉദ്യോഗസ്ഥന് കൊല്ലപ്പെട്ടു
(ഇന്ത്യന് നാവികസേനയുടെവിമാനവാഹിനി കപ്പലായ ഐ.എന്.എസ്. വിക്രമാദിത്യയിലുണ്ടായതീപ്പിടിത്തത്തില്ഒരു നാവികസേനാ ഉദ്യോഗസ്ഥന് കൊല്ലപ്പെട്ടു. ലഫ്റ്റ്നന്റ് കമാന്ഡര് ഡി.എസ്. ചൗഹാനാണ്കൊല്ലപ്പെട്ടത്. കര്ണ്ണാടകത്തിലെകാര്വാറിലുള്ളതുറമുഖത്തേയ്ക്ക് കപ്പല് പ്രവേശിക്കാന് തുടങ്ങുന്നതിനിടയില്ഇന്ന്രാവിലെയായിരുന്നു അപകടം.
തീപ്പിടിത്തം ഉടന് തന്നെ നിയന്ത്രണ വിധേയമായെങ്കിലും പുകശ്വസിച്ചതിനെ തുടര്ന്ന് ഉദ്യോഗസ്ഥന് കുഴഞ്ഞ്വീഴുകയായിരുന്നു. അദ്ദേഹത്തെ കാര്വാറിലെ നാവികആശുപത്രിയായ ഐ.എന്.എച്ച്. പതഞ്ജലിയില്അപ്പോള്തന്നെ എത്തിച്ചുവെങ്കിലും ജീവന് രക്ഷിക്കാനായില്ല.
കപ്പലിന് കാര്യമായകേട്പാടുകള്കൂടാതെതന്നെ തീ അണയ്ക്കാനായി. തീപ്പിടിത്തം ഉണ്ടാകാന് ഇടയായസാഹചര്യത്തെ കുറിച്ച് അന്വേഷിക്കാന് നായികസേന ഉത്തരവിട്ടിട്ടുണ്ട്. റഷ്യന് നിര്മ്മിത വിമാനവാഹിനി കപ്പലായവിക്രമാദിത്യന് 2013 ലാണ് ഇന്ത്യന് നാവികസേനയുടെ ഭാഗമായി. 20 നില കെട്ടിടത്തിന്റെഉയരമുള്ളകപ്പലിന് 284 മീറ്ററാണ് നീളവും 40,000 ടണ് ഭാരവുമുണ്ട്.
ND/MRD
പ്രധാനമന്ത്രിയുടെ ഓഫീസ്
മഹാരാഷ്ട്ര ദിനത്തിൽ പ്രധാനമന്ത്രിയുടെ ആശംസ
പ്രധാനമന്ത്രി ശ്രീ നരേന്ദ്ര മോദി മഹാരാഷ്ട്ര ദിനത്തിൽ സംസ്ഥാനത്തെ ജനങ്ങൾക്ക് ആശംസകൾ നേരുകയും മഹാരാഷ്ട്രയിലെ ജനങ്ങളുടെ സമൃദ്ധിക്ക് വേണ്ടി പ്രാർത്ഥിക്കുകയും ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു :
"മഹാരാഷ്ട്ര ദിനത്തിൽ സംസ്ഥാനത്തെ ജനങ്ങൾക്ക് ആശംസകൾ. ഈ സംസ്ഥാനം ദേശീയ പുരോഗതിക്ക് അഭൂതപൂർവമായ സംഭാവനകൾ നൽകി. സംസ്ഥാനത്തെ ജനങ്ങൾ വിവിധ മേഖലകളിൽ മികവ് തെളിയിച്ചിട്ടുണ്ട്. മഹാരാഷ്ട്രയിലെ ജനങ്ങളുടെ അഭിവൃദ്ധിക്കായി ഞാൻ പ്രാർത്ഥിക്കുന്നു."
-ND-
(
ധനകാര്യ കമ്മീഷൻ
ധനകാര്യ കമ്മീഷന് മധ്യപ്രദേശ് സന്ദര്ശിക്കും
ശ്രീ എന്.കെ. സിങ്ങ് അധ്യക്ഷനായ 15-ാം ധനകാര്യ കമ്മീഷന് 2019 ജൂലൈ 3 മുതല് 05 വരെയുള്ള ദിവസങ്ങളില് മധ്യപ്രദേശ് സന്ദര്ശിക്കും. ഡോ. അശോക് ലാഹിരി, ഡോ. എ. എന്. ഝാ, ഡോ. അനൂപ് സിങ്ങ്, പ്രൊഫ. രമേശ് ചന്ദ് എന്നീ കമ്മീഷന് അംഗങ്ങളും അദ്ദേഹത്തിനൊപ്പമുണ്ടാവും. മധ്യപ്രദേശ് അക്കൗണ്ടന്റ് ജനറലുമായി കമ്മീഷന് ആദ്യ ദിനത്തില് വിശദമായ കൂടിക്കാഴ്ച നടത്തും. ഗ്രാമതലത്തിലും, നഗരതലത്തിലും പ്രവര്ത്തിക്കുന്ന തദ്ദേശ സ്ഥാപനങ്ങളുടെ പ്രതിനിധികളുമായും, വ്യവസായ രംഗത്തു നിന്നുള്ള പ്രതിനിധികളുമായും, രാഷ്ട്രീയ പാര്ട്ടികളുടെ പ്രതിനിധികളുമായും കമ്മീഷന് കൂടിക്കാഴ്ച നടത്തും. മധ്യപ്രദേശ് ധനമന്ത്രിയുമായും കമ്മീഷന് അനൗദ്യോഗിക കൂടിക്കാഴ്ച നടത്തും. മധ്യപ്രദേശ് മുഖ്യമന്ത്രി ശ്രീ കമല് നാഥുമായും, മറ്റ് മന്ത്രിമാരുമായും, മുതിര്ന്ന ഉദ്യോഗസ്ഥരുമായും രണ്ടാം ദിനത്തില് കമ്മീഷന് കൂടിക്കാഴ്ച നടത്തും.
IE/AB 
(Visitor Counter : 70
വിദ്യാഭ്യാസ മന്ത്രാലയം
കേന്ദ്ര മാനവ വിഭവശേഷി വികസന വകുപ്പ് മന്ത്രി വെബിനാർ വഴി രാജ്യത്തെ രക്ഷിതാക്കളുമായി ആശയവിനിമയം നടത്തി
ന്യൂഡൽഹി, ഏപ്രിൽ 27, 2020
(കോവിഡ് -19 ന്റെ സാഹചര്യം കണക്കിലെടുത്ത് കേന്ദ്ര മാനവ വിഭവശേഷി വികസന വകുപ്പ്മന്ത്രി ശ്രീ രമേശ് പൊഖ്രിയാൽ നിഷാങ്ക് വെബിനാർ വഴി രാജ്യത്തെ രക്ഷിതാക്കളുമായി ആശയവിനിമയം നടത്തി. വിദ്യാർത്ഥികളുടെ അക്കാദമിക് പ്രവർത്തനങ്ങളെക്കുറിച്ച് തന്റെ മന്ത്രാലയം ആശങ്കാകുലമാണെന്നും അതിനാലാണ് യുദ്ധകാലാടിസ്ഥാനത്തിൽ രാജ്യത്തെ 33 കോടി വിദ്യാർത്ഥികൾക്ക് പ്രയോജനം ലഭിക്കുന്ന വിവിധപദ്ധതികൾ നടപ്പാക്കിയതെന്നും അദ്ദേഹം പറഞ്ഞു.
ഇ- പാഠശാല, നാഷണൽ റെപ്പോസിറ്റോറി ഓഫ് ഓപ്പൺ എഡ്യൂക്കേഷണൽ റിസോഴ്സസ് , സ്വയം, ഡിടിഎച്ച് ചാനൽ സ്വയം പ്രഭ തുടങ്ങിയവ വഴി എല്ലാ കുട്ടികളുടെയും വിദ്യാഭ്യാസ തുടർച്ചയ്ക്ക് മന്ത്രാലയം ശ്രമം നടത്തുന്നുണ്ടെന്ന് ശ്രീ പൊഖ്രിയാൽ പറഞ്ഞു.
ഓൺലൈൻ വിദ്യാഭ്യാസനയം ശക്തിപ്പെടുത്തുന്നതിനായി ഭാരത് പടെ ഓൺലൈൻ ക്യാമ്പയിൻ ആരംഭിച്ചതായും അതിൽ രാജ്യത്തുടനീളമുള്ള വിദ്യാർത്ഥികൾ, മാതാപിതാക്കൾ, അധ്യാപകർ എന്നിവരിൽ നിന്ന് നിർദ്ദേശങ്ങൾ തേടിയതായും ശ്രീ പോഖ്രിയാൽ പറഞ്ഞു. പതിനായിരത്തിലധികം നിർദ്ദേശങ്ങൾ ലഭിച്ചു. അക്കാര്യത്തിൽ മന്ത്രാലയം ഉടൻ മാർഗനിർദേശങ്ങൾ പുറപ്പെടുവിക്കും.
വിദ്യാദാൻ 2.0 നെക്കുറിച്ച് രക്ഷിതാക്കളോട് കേന്ദ്രമന്ത്രി സൂചിപ്പിച്ചു. സിലബസ് പ്രകാരം വിവിധ ഇ- ലേണിംഗ് പ്ലാറ്റ്ഫോമുകളിലൂടെ വിവിധവിഷയങ്ങൾക്കുള്ള ഉള്ളടക്കം കൂടുതൽ പരിപോഷിപ്പിക്കാനുള്ള സംഭാവനകൾ നൽകാൻ രാജ്യത്തെ വിദ്യാഭ്യാസ വിചക്ഷണരോടും സംഘടനകളോടും മന്ത്രാലയം അഭ്യർത്ഥിച്ചതായി മന്ത്രി അറിയിച്ചു.
ആശയവിനിമയത്തിനിടയിൽ രക്ഷിതാക്കൾ അവരുടെ പ്രാദേശിക മേഖലകൾ അഭിമുഖീകരിക്കുന്ന ചില പ്രധാന വിഷയങ്ങളിൽ ഉന്നയിച്ചു. എൻസിഇആർടി എല്ലാ സംസ്ഥാനങ്ങളിലേക്കും പുസ്തകങ്ങൾ അയച്ചിട്ടുണ്ടെന്നും താമസിയാതെ അവ വിദ്യാർത്ഥികൾക്ക് ലഭ്യമാകുമെന്നും എൻസിഇആർടി പുസ്തകങ്ങളുടെ ലഭ്യതയെക്കുറിച്ചുള്ള ചോദ്യത്തിന് മറുപടിയായി മന്ത്രി പറഞ്ഞു.
സിബിഎസ്ഇ 10, 12 ക്ലാസുകളിൽ ശേഷിക്കുന്ന പരീക്ഷകൾ എന്നാണ് നടത്തുക എന്ന ചോദ്യത്തിന് മറുപടിയായി 29 പ്രധാന വിഷയങ്ങളിൽ പരീക്ഷകൾ സാധ്യമാകുന്ന ആദ്യ അവസരത്തിൽ തന്നെ നടത്തുമെന്ന് കേന്ദ്രമന്ത്രി അറിയിച്ചു.
ലോക്ക്ഡൗണിൽ വിദ്യാർത്ഥികൾക്കുണ്ടായ അധ്യയന നഷ്ടം എങ്ങനെ കുറയ്ക്കാം എന്ന ചോദ്യത്തിന് മറുപടിയായി, 80,000 കോഴ്സുകൾ മന്ത്രാലയത്തിന്റെ ദീക്ഷ പ്ലാറ്റ്ഫോമിലൂടെ മാത്രം ലഭ്യമാകുന്നതായി അദ്ദേഹം അറിയിച്ചു.
ലോക്ക്ഡൗണിൽ വിദ്യാഭ്യാസം നഷ്ടപ്പെടുന്നത് ഒഴിവാക്കാൻ എൻസിഇആർടി ഒരു ബദൽ കലണ്ടർ സൃഷ്ടിച്ചുവെന്ന് ചോദ്യത്തിന് മറുപടിയായി കേന്ദ്രമന്ത്രി പറഞ്ഞു. സിബിഎസ്ഇയോട് പുതിയ അക്കാദമിക് കലണ്ടർ പുറത്തുവിടാനും നിർദ്ദേശിച്ചിട്ടുണ്ട്.
എല്ലാ സംസ്ഥാനങ്ങളിലെയും വിദ്യാഭ്യാസ മന്ത്രിമാരുമായും വിദ്യാഭ്യാസ സെക്രട്ടറിമാരുമായും മന്ത്രാലയം നിരന്തരം സമ്പർക്കം പുലർത്തുന്നു. നാളെ  വീഡിയോ കോൺഫറൻസിംഗിലൂടെ അവരുമായി സംവദിക്കുമെന്നും മന്ത്രി അറിയിച്ചു.
സാംസ്കാരിക മന്ത്രാലയം
ഇന്ത്യൻ ഹോക്കിയുടെ പ്രൗഢി വീണ്ടെടുക്കുമ്പോൾ
ന്യൂഡൽഹി, സെപ്റ്റംബർ 29, 2021
ഒളിമ്പിക്സിലെ മെഡൽ ദാഹം തീർക്കാൻ 41 വർഷമാണ് ഇന്ത്യൻ ഹോക്കി ടീമിനെ വേണ്ടിവന്നത്. 2020 ടോക്കിയോ ഒളിമ്പിക്സിൽ മധുരതരമായ ഒരു വിജയം സ്വന്തമാക്കിയതിലൂടെ, ചരിത്രം തിരുത്തിക്കുറിക്കാൻ ദൃഢനിശ്ചയം കൈമുതലായുള്ള ഇന്ത്യൻ പുരുഷ ഹോക്കി ടീമിന് സാധിച്ചു .ടോക്കിയോ ഒളിമ്പിക്സിൽ ലഭിച്ച ഈ വെങ്കലം, കേവലം ഒരു മെഡൽ മാത്രമല്ല മറിച്ചു കോടിക്കണക്കിന് ഭാരതീയരുടെ പ്രതീക്ഷകളുടെയും സ്വപ്നങ്ങളുടെയും സാക്ഷാത്കാരം കൂടെയായിരുന്നു
ലോകഹോക്കിയിൽ ഇന്ത്യ രാജാക്കന്മാരായി വാണിരുന്ന ഒരു കാലമുണ്ടായിരുന്നു . ഒളിമ്പിക്സിൽ ഇതിനു മുൻപ് ഒൻപത് തവണ സ്വർണം സ്വന്തമാക്കിയ ഇന്ത്യയ്ക്ക്, കഴിഞ്ഞ നാല് ദശാബ്ദങ്ങളായി ആധുനിക ഹോക്കിയുടെ മാറുന്ന താളത്തിനൊത്ത പ്രകടനം പുറത്തിറക്കാൻ കഴിഞ്ഞിരുന്നില്ല ആസ്ട്രോ ടർഫിന്റെ വരവും, കളി നിയമങ്ങളിൽ ഉണ്ടായ അഭൂതപൂർവമായ മാറ്റങ്ങളും എല്ലാം ഇന്ത്യൻ ഹോക്കിയുടെ ഭാഗ്യങ്ങളിൽ ഒരു കോട്ടം സൃഷ്ടിച്ചു ഫലമോ, ആഗോള മത്സരവേദികളിൽ ഇന്ത്യൻ ഹോക്കി കിതച്ചു.
എന്നാൽ ഇപ്പോൾ ചാരത്തിൽ നിന്ന് കുതിച്ചുയർന്നിരിക്കുകയാണ് ഇന്ത്യൻ ഹോക്കി ടീം. അവർ പുനരുജ്ജീവനത്തിന്റെ പാതയിലാണ് . ഏറെ നാളായി കാത്തിരുന്ന ഒളിമ്പിക് മെഡൽ മൻപ്രീത് സിംഗിന്റെ നേതൃത്വത്തിന് കീഴിൽ, സ്വന്തമാക്കാൻ ഇന്ത്യൻ ഹോക്കി ടീമിന് സാധിച്ചു
ചരിത്ര വിജയം സ്വന്തമാക്കിയ ഇന്ത്യൻ സംഘത്തെ അഭിനന്ദിച്ചു കൊണ്ട് പ്രധാനമന്ത്രി നരേന്ദ്രമോദി അഭിപ്രായപ്പെട്ടത് ഇങ്ങനെയാണ് ."ഇത് പുതിയ ഇന്ത്യയാണ്, ആത്മ വിശ്വാസത്താൽ നിറഞ്ഞു തുളുമ്പുന്ന ഒരു ഇന്ത്യ. ഓരോ ഭാരതീയന്റെയും ഓർമ്മകളിൽ എന്നും നിലനിൽക്കുന്ന ഒരു ചരിത്ര ദിനമാണ് ഇന്ന്.
രാജ്യത്തേക്ക് വെങ്കലമെഡൽ കൊണ്ടുവന്ന ഇന്ത്യൻ സംഘത്തിന് അഭിനന്ദനങ്ങൾ. നമ്മുടെ യുവാക്കൾക്ക് പുതിയ പ്രതീക്ഷകൾ ആണ് അവർ സമ്മാനിച്ചിരിക്കുന്നത് "
ആശംസ ചടങ്ങിനിടെ എല്ലാ താരങ്ങളും ഒപ്പുവെച്ച ഒരു ഹോക്കി സ്റ്റിക്ക് ഇന്ത്യൻ ഹോക്കി ടീം പ്രധാനമന്ത്രിക്ക് സമ്മാനിച്ചു. വളർന്നുവരുന്ന ലക്ഷക്കണക്കിന് ഹോക്കി താരങ്ങൾക്ക് പ്രതീക്ഷയുടെ ചിറകുകൾ സമ്മാനിച്ച ഈ സ്റ്റിക്ക്, പ്രധാനമന്ത്രിക്ക് ലഭിച്ച സമ്മാനങ്ങൾ ഉൾപ്പെടുത്തിയുള്ള ഓൺലൈൻ ലേലത്തിൽ ഇടം പിടിച്ചിരിക്കുകയാണ്. ഈ സ്റ്റിക്ക് സ്വന്തമാക്കാൻ ആഗ്രഹിക്കുന്ന ആർക്കും
pmmementos.gov.in/ എന്ന വെബ്സൈറ്റ് സന്ദർശിച്ച് ലേലത്തിൽ പങ്കെടുക്കാവുന്നതാണ്
സെപ്റ്റംബർ 17 ന് ആരംഭിച്ച ഈ ഓൺലൈൻ ലേലം ഒക്ടോബർ ഏഴ് വരെ നീണ്ടു നിൽക്കും . ലേല നടപടികളിൽ നിന്നും സമാഹരിക്കുന്ന തുക, ഗംഗ നദിയുടെ സംരക്ഷണവും പുനരുജ്ജീവനവും ലക്ഷ്യമിട്ട് നടപ്പാക്കുന്ന നമാമി ഗംഗ പദ്ധതിക്കായി വിനിയോഗിക്കുന്നതാണ്
IE/SKY
മന്ത്രിസഭ
ബാല്യകാല പരിചരണ മേഖലയില് ഇന്ത്യാ-ബ്രസീല് ധാരണാപത്രത്തിന് മന്ത്രിസഭയുടെ അംഗീകാരം
ബാല്യകാലത്തെ പരിചരണം സംബന്ധിച്ച് ഉഭകക്ഷി സഹകരണത്തിനായി ബ്രസീല് പൗരത്വ മന്ത്രാലയവും കേന്ദ്ര വനിതാ, ശിശു വികസന മന്ത്രാലയവും തമ്മില് ധാരണാപത്രം ഒപ്പുവെക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
പ്രയോജനങ്ങള് :
ബാല്യകാല പരിചരണവുമായി ബന്ധപ്പെട്ട മേഖലയില് ഉഭയകക്ഷി സഹകരണം വര്ദ്ധിപ്പിക്കാനും ഇരു രാജ്യങ്ങളും തമ്മിലുള്ള സൗഹൃദം ശക്തിപ്പെടുത്തുന്നതിനും ഈ ധാരണാപത്രം സഹായിക്കും. ഈ മേഖലയിലെ ഏറ്റവും മികച്ച സമ്പ്രദായങ്ങള് കൈമാറുന്നത് ഇരു രാജ്യങ്ങള്ക്കും പ്രയോജനപ്പെടും.
(AM /ND MRD
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
ന്യൂ ഡൽഹി: മെയ് 25, 2022
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ് , 2017 സെപ്റ്റംബർ മുതൽ 2022 മാർച്ച് വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള പത്രക്കുറിപ്പ് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്.
ഇത് സംബന്ധിച്ച വിശദമായ കുറിപ്പ് അനുബന്ധമായി ചേർത്തിരിക്കുന്നു:
https://static.pib.gov.in/WriteReadData/specificdocs/documents/2022/may/doc202252559001.pdf
(Visitor Counter : 61
പ്രധാനമന്ത്രിയുടെ ഓഫീസ്
സായുധ സേനകളുടെ പതാക ദിനത്തില് പ്രധാനമന്ത്രിയുടെ അഭിവാദ്യം
സായുധ സേനാ പതാക ദിനത്തില് സായുധ സേനകളുടെ വീര്യത്തെയും ത്യാഗത്തെയും പ്രധാനമന്ത്രി ശ്രീ നരേന്ദ്ര മോദി അഭിവാദ്യം ചെയ്തു.
'' ഇന്ന്, സായുധ സേനകളുടെ പതാക ദിനത്തില്, നമ്മുടെ സായുധ സേനകളുടെ വീര്യത്തെയും ത്യാഗത്തെയും നാം അഭിവാദ്യം ചെയ്യുന്നു. പതിറ്റാണ്ടുകളായി, നമ്മുടെ രാജ്യത്തെ സംരക്ഷിക്കുന്നതിലും ശക്തമായ ഇന്ത്യയ്ക്ക് സംഭാവന നല്കുന്നതിലും അവര് മുന്പന്തിയിലാണ്. സായുധ സേനാ പതാക ദിന നിധിയിലേയ്ക്ക് സംഭാവന നല്കാനും ഞാന് നിങ്ങളോട് അഭ്യര്ത്ഥിക്കുന്നു''. എന്ന് ഒരു ട്വീറ്റില് പ്രധാനമന്ത്രി പറഞ്ഞു.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ഇന്ത്യ പോസ്റ്റ് പേയ്മെൻറ്സ് ബാങ്ക് 'ഫിൻക്ലൂവേഷൻ' ആരംഭിച്ചു
ന്യൂ ഡൽഹി: ഏപ്രിൽ 21 , 2022
ആസാദി കാ അമൃത് മഹോത്സവിന്റെയും ഇന്ത്യൻ സ്വാതന്ത്ര്യത്തിന്റെ 75-ാം വാർഷികത്തോടനുബന്ധിച്ചും തപാൽ വകുപ്പിന്  കീഴിൽ 100% ഗവണ്മെന്റ് ഉടമസ്ഥതയിലുള്ള ഒരു സ്ഥാപനമായ ഇന്ത്യ പോസ്റ്റ് പേയ്മെൻറ്സ് ബാങ്ക്  ഫിൻടെക് സ്റ്റാർട്ടപ്പ് സമൂഹവുമായി സഹകരിച്ചു കൊണ്ട് ഫിൻക്ലൂവേഷൻ എന്ന നൂതന സംരംഭം ആരംഭിക്കുന്നതായി പ്രഖ്യാപിച്ചു. സാമ്പത്തിക ഉൾപ്പെടുത്തലിനുള്ള പരിഹാരങ്ങൾ സൃഷ്ടിക്കാനും നവീകരിക്കാനും ഒരുമിച്ച് പ്രവർത്തിക്കാൻ ഇതിലൂടെ ലക്ഷ്യമിടുന്നു.
സാമ്പത്തിക ഉൾപ്പെടുത്തൽ ലക്ഷ്യമാക്കിയുള്ള അർത്ഥവത്തായ സാമ്പത്തിക ഉൽപന്നങ്ങൾ നിർമ്മിക്കുന്നതിനായി സ്റ്റാർട്ടപ്പ് സമൂഹത്തെ അണിനിരത്തുന്നതിനുള്ള ശക്തമായ ഒരു പ്ലാറ്റ്ഫോം സൃഷ്ടിക്കുന്നതിനുള്ള ഒരു സംരംഭമാണ് ഫിൻക്ലൂവേഷൻ എന്ന് കേന്ദ്ര കമ്മ്യൂണിക്കേഷൻസ്, ഇലക്ട്രോണിക്സ്-ഐടി മന്ത്രി ശ്രീ അശ്വിനി വൈഷ്ണവ് പറഞ്ഞു. IPPB-യുടെ ബാങ്കിംഗ് സംവിധാനം , തപാൽ വകുപ്പിന്റെ വിശ്വാസയോഗ്യമായ വീട്ട് പടിക്കൽ സേവന ശൃംഖല, സ്റ്റാർട്ടപ്പുകളുടെ സാങ്കേതിക-പ്രവർത്തനക്ഷമത എന്നിവയുടെ സംയോജനത്തിലൂടെ രാജ്യത്തെ പൗരന്മാർക്ക് മികച്ച സേവനം നൽകാനാകും.
ഫിൻക്ലൂവേഷൻ ഒരു സ്ഥിരം പ്ലാറ്റ്ഫോമായിരിക്കും. താഴെപറയുന്ന ഏതെങ്കിലുമായി ബന്ധപ്പെട്ട പരിഹാരങ്ങൾ വികസിപ്പിക്കാൻ സ്റ്റാർട്ടപ്പുകളെ പ്രോത്സാഹിപ്പിക്കും:
1) ക്രെഡിറ്റൈസേഷൻ,
2) ഡിജിറ്റൈസേഷൻ,
3) മറ്റേതെങ്കിലും പ്രസക്തമായ പ്രശ്നങ്ങൾക്ക് വിപണി അധിഷ്ഠിത പരിഹാരങ്ങൾ
തപാൽ ശൃംഖലയും ഐപിപിബിയുടെ സാങ്കേതികവിദ്യയും ഉപയോഗിച്ച് പരിഹാരങ്ങൾ വികസിപ്പിക്കുന്നതിനും പൈലറ്റ് അടിസ്ഥാനത്തിൽ നടപ്പാക്കുന്നതിനും പ്രസ്തുത വകുപ്പിലെ വിദഗ്ധരുമായി ചേർന്ന് പ്രവർത്തിക്കാൻ ഫിൻക്ലൂവേഷൻ സ്റ്റാർട്ടപ്പുകളെ അനുവദിക്കും. പൈലറ്റ് പദ്ധതി വിജയകരമായാൽ, പിന്നീട് ദീർഘകാല പങ്കാളിത്തത്തിലേക്ക് കടക്കാൻ കഴിയും.
ഇന്ത്യ പോസ്റ്റ് പേയ്മെൻറ്സ് ബാങ്കും തപാൽ വകുപ്പും ഒരുമിച്ച് 430 ദശലക്ഷം ഉപഭോക്താക്കൾക്ക് അയൽപക്കത്തെ പോസ്റ്റ് ഓഫീസുകളിലൂടെയും അവരുടെ വീട്ടുവാതിൽക്കൽ വഴിയും സേവനം നൽകുന്നു. ഇതിനായി 4,00,000-ത്തിലധികം പോസ്റ്റ് ഓഫീസ് ജീവനക്കാർ, ഗ്രാമിൻ ഡാക് സേവകർ എന്നിവർ പ്രവർത്തിക്കുന്നു. ലോകത്തിലെ ഏറ്റവും വലുതും വിശ്വസനീയവുമായ തപാൽ ശൃംഖലകളിലൊന്നാണ് ഇന്ത്യയുടേത്.
വാർത്താവിനിമയ സഹമന്ത്രി ശ്രീ ദേവുസിൻഹ് ചൗഹാൻ ചടങ്ങിൽ സന്നിഹിതനായിരുന്നു.
സ്റ്റാർട്ടപ്പുകൾക്ക് ഫിൻക്ലൂവേഷൻ പേജിൽ അപേക്ഷിക്കാം - https://www.ippbonline.com/web/ippb/fincluvation
ഫിൻക്ലൂവേഷൻ ഉദ്ഘാടന പരിപാടി: https://youtu.be/LbZpar-ee4k
IPPB-യെക്കുറിച്ചുള്ള കൂടുതൽ വിവരങ്ങൾക്ക്, www.ippbonline.com സന്ദർശിക്കുക
RRTN/SKY
(Visitor Counter : 142
പ്രധാനമന്ത്രിയുടെ ഓഫീസ്
36-ാമത് ദേശീയ ഗെയിംസ് 2022 ലെ 10 വയസ്സുള്ള മല്ലകാംബ് കളിക്കാരൻ ശൗര്യജിത്തിന് പ്രധാനമന്ത്രിയുടെ അഭിനന്ദനം
36-ാമത് ദേശീയ ഗെയിംസ് 2022 ലെ ഏറ്റവും പ്രായം കുറഞ്ഞ മല്ലകാംബ് കളിക്കാരനായ ശൗര്യജിത്തിന്റെ പ്രകടനത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഗുജറാത്ത് വിവരങ്ങളുടെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു;
"ശൗര്യജിത്ത് എന്തൊരു താരമാണ്."
--ND--
(What a star Shauryajit is. https://t.co/8WoNldijfI
— Narendra Modi  October 8, 2022
ആരോഗ്യ, കുടുംബക്ഷേമ മന്ത്രാലയം
ആയുഷ്മാൻ ഭാരത് ഡിജിറ്റൽ ദൗത്യത്തിന് കീഴിൽ ആരോഗ്യ രേഖകൾ കൈകാര്യം ചെയ്യുന്നതിനായി ദേശീയ ആരോഗ്യ അതോറിറ്റി നവീകരിച്ച ABHA മൊബൈൽ ആപ്ലിക്കേഷൻ പുറത്തിറക്കി
ന്യൂ ഡൽഹി: മെയ് 24, 2022
ദേശീയ ആരോഗ്യ അതോറിറ്റി  പ്രധാന പദ്ധതിയായ ആയുഷ്മാൻ ഭാരത് ഡിജിറ്റൽ ദൗത്യത്തിന് കീഴിൽ , നവീകരിച്ച ആയുഷ്മാൻ ഭാരത് ഹെൽത്ത് അക്കൗണ്ട്  മൊബൈൽ ആപ്ലിക്കേഷൻ പുറത്തിറക്കി. മുമ്പ് NDHM ഹെൽത്ത് റെക്കോർഡ്സ് ആപ്പ് എന്നറിയപ്പെട്ടിരുന്ന ABHA ആപ്പ്, ഗൂഗിൾ പ്ലേ സ്റ്റോറിൽ നിന്ന് ഡൗൺലോഡ് ചെയ്യാൻ കഴിയും. ഇതിനകം 4 ലക്ഷത്തിലധികം പേർ ഡൗൺലോഡ് ചെയ്തു കഴിഞ്ഞു.
ABHA ആപ്പിന്റെ അപ്ഡേറ്റ് ചെയ്ത പതിപ്പിന് പുതിയ ഉപയോക്തൃ ഇന്റർഫേസ്  ഉണ്ട്. കൂടാതെ വ്യക്തികൾക്ക് അവരുടെ ആരോഗ്യ രേഖകൾ എവിടെയും എപ്പോൾ വേണമെങ്കിലും കാണാൻ കഴിയും. നിലവിലുള്ള ABHA ആപ്പ് ഉപയോക്താക്കൾക്കും അവരുടെ മുമ്പത്തെ ആപ്പ് പതിപ്പുകൾ ഏറ്റവും പുതിയതിലേക്ക് നവീകരിക്കാം.
ABHA മൊബൈൽ ആപ്ലിക്കേഷൻ ഉപയോഗിച്ച് ഒരു വ്യക്തിയ്ക്ക് ഒരു ABHA വിലാസം  സൃഷ്ടിക്കാനാകും. എളുപ്പത്തിൽ ഓർമിക്കാൻ കഴിയുന്ന ഈ വിലാസം ക്രമരഹിതമായി ജനറേറ്റുചെയ്ത 14 അക്ക ABHA നമ്പറുമായി ബന്ധിപ്പിക്കാനാവും. ഇത് ABDM ആരോഗ്യ സംവിധാനത്തിൽ സൂക്ഷിച്ചിട്ടുള്ള ആരോഗ്യ രേഖകളിലേക്ക് ലിങ്ക് ചെയ്യാനും അവ സ്മാർട്ട്ഫോണുകളിൽ കാണാനും ഉപയോക്താക്കളെ സഹായിക്കുന്നു. ഒരു വ്യക്തിയുടെ സമ്മതത്തോടെ പരിശോധന റിപ്പോർട്ടുകൾ, കുറിപ്പടികൾ, കോവിൻ വാക്സിനേഷൻ സർട്ടിഫിക്കറ്റ് തുടങ്ങിയ ഡിജിറ്റൽ ആരോഗ്യ രേഖകൾ ABDM ശൃംഖലയിൽ പങ്കിടുന്നതിനൊപ്പം ABDM ഹെൽത്ത് ലോക്കറുകളിൽ ആരോഗ്യ റെക്കോർഡുകൾ സ്വയം അപ്ലോഡ് ചെയ്യാനും ആപ്ലിക്കേഷൻ അനുവദിക്കുന്നു.
ഇതുകൂടാതെ, ABHA മൊബൈൽ ആപ്ലിക്കേഷനിൽ പ്രൊഫൈൽ എഡിറ്റ് ചെയ്യുക, ABHA വിലാസം ഉപയോഗിച്ച് ABHA നമ്പർ  ലിങ്ക്/അൺലിങ്ക് ചെയ്യുക തുടങ്ങിയ പുതിയ പ്രവർത്തനങ്ങളും നടത്താം. ഫെയ്സ് ഓതൻറ്റിക്കേഷൻ/ഫിംഗർപ്രിന്റ്/ ബയോമെട്രിക് വഴി ലോഗിൻ ചെയ്യുക, വളരെ പെട്ടെന്നുള്ള രജിസ്ട്രേഷനായി ABDM ആരോഗ്യ സംവിധാനത്തിന്റെ കൗണ്ടറിൽ QR കോഡ് സ്കാൻ ചെയ്യാനുള്ള സൗകര്യം എന്നിവ പോലുള്ള മറ്റ് പ്രവർത്തനങ്ങളും ഉടൻ പുറത്തിറങ്ങും.
ആയുഷ്മാൻ ഭാരത് ഹെൽത്ത് അക്കൗണ്ട്  മൊബൈൽ ആപ്പ്  ഗൂഗിൾ പ്ലേ സ്റ്റോറിൽ നിന്നോ ഈ ലിങ്കിൽ ക്ലിക്ക് ചെയ്തോ ഡൗൺലോഡ് ചെയ്യാം: https://play.google.com/store/apps/details?id=in.ndhm.phr
ABHA മൊബൈൽ ആപ്പിന്റെ iOS പതിപ്പ് ഉടൻ പുറത്തിറക്കും.
RRTN/SKY
(Visitor Counter : 167
പ്രധാനമന്ത്രിയുടെ ഓഫീസ്
നന്ദമുരി താരക രത്നയുടെ ആകസ്മിക വിയോഗത്തിൽ പ്രധാനമന്ത്രി അനുശോചിച്ചു
തെലുഗു നടനും രാഷ്ട്രീയ പ്രവർത്തകനുമായ ശ്രീ നന്ദമുരി താരക രത്നയുടെ ആകസ്മിക വിയോഗത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു;
“ശ്രീ നന്ദമുരി താരക രത്ന ഗാരുവിന്റെ ആകസ്മിക വിയോഗത്തിൽ വേദനിക്കുന്നു. സിനിമയുടെയും വിനോദത്തിന്റെയും ലോകത്ത് അദ്ദേഹം തന്റേതായ വ്യക്തിമുദ്ര പതിപ്പിച്ചു. ഈ സങ്കടകരമായ വേളയിൽ എന്റെ മനസ്സ് അദ്ദേഹത്തിന്റെ കുടുംബത്തിനും ആരാധകർക്കും ഒപ്പമാണ്. ഓം ശാന്തി: പ്രധാനമന്ത്രി നരേന്ദ്ര മോദി"
Pained by the untimely demise of Shri Nandamuri Taraka Ratna Garu. He made a mark for himself in the world of films and entertainment. My thoughts are with his family and admirers in this sad hour. Om Shanti: PM @narendramodi
— PMO India  February 19, 2023
PIB Headquarters
ഹജ്ജ് തീര്ത്ഥാടനം: കൂടുതല് ട്രെയിനുകള്ക്ക് ആലുവയില് സ്റ്റോപ്പ് അനുവദിച്ചു
നെടുമ്പാശ്ശേരിയില് നിന്ന് പുറപ്പെടുന്ന ഹജ്ജ് തീര്ത്ഥാടകരുടെ സൗകര്യാര്ത്ഥം കൂടുതല് ട്രെയിനുകള്ക്ക് ആലുവയില് സ്റ്റോപ്പ് അനുവദിച്ചു. കണ്ണൂരിനും തിരുവനന്തപുരത്തിനുമിടയില് കോട്ടയം വഴി ഓടുന്ന ജനശതാബ്ദി എക്സ്പ്രസ്സ് , തിരുവനന്തപുരം സെന്ട്രലിനും, ചെന്നൈ സെന്ട്രലിനുമിടയില് സര്വ്വീസ് നടത്തുന്ന സൂപ്പര് ഫാസ്റ്റ് എക്സ്പ്രസ്  എന്നീ ട്രെയിനുകള്ക്ക് ഈ മാസം 17 -ാം തീയതി മുതല് 24 -ാം തീയതി വരെ ആലുവ സ്റ്റേഷനില് സ്റ്റോപ്പ് അനുവദിച്ചതായി ദക്ഷിണ റെയില്വേ അറിയിച്ചു.
(Visitor Counter : 21
പ്രത്യേക സേവനങ്ങളും ഫീച്ചറുകളും
ബ്യൂറോ ഓഫ് ഇന്ത്യൻ സ്റ്റാൻഡേർഡ്സ്: സ്വർണ്ണാഭരണങ്ങൾ/സ്വർണ്ണ ആർട്ടിഫാക്റ്റുകൾ എന്നിവയുടെ ഹാൾമാർക്കിംഗ് നിർബന്ധമാക്കുന്നതിൽ പുതിയ ഭേദഗതി
കൊച്ചി, ഏപ്രിൽ 27, 2022
സ്വർണ്ണാഭരണങ്ങളുടെയും സ്വർണ്ണ ആർട്ടിഫാക്റ്റുകളുടെയും ഹാൾമാർക്കിംഗ് ഓർഡറിൽ 2022 ജൂൺ 1 മുതൽ പ്രാബല്യത്തിൽ വരുന്ന ഒരു ഭേദഗതി പുറപ്പെടുവിച്ചതായി ബ്യൂറോ ഓഫ് ഇന്ത്യൻ സ്റ്റാൻഡേർഡ്സ് അറിയിച്ചു . ഈ ഭേദഗതിയിലൂടെ 20, 23, 24 കാരറ്റ് സ്വർണ്ണാഭരണങ്ങളുടെയും സ്വർണ്ണ ആർട്ടിഫാക്റ്റുകളുടെയും ഹാൾമാർക്കിംഗും നിർബന്ധമാക്കിയിട്ടുണ്ട്.കൂടാതെ, ഹാൾമാർക്കിംഗ് നിർബന്ധമാക്കിയ ജില്ലകളുടെ പട്ടികയിൽ 32 പുതിയ ജില്ലകള് ഉൾപ്പെടുത്തിയിട്ടുണ്ട്.കേരളത്തിൽ ഇടുക്കി ഒഴികെയുള്ള എല്ലാ ജില്ലകളും നിർബന്ധിത ഹാൾമാർക്കിംഗ് ഉത്തരവിന്റെ പരിധിയിൽ വരും.
വാങ്ങുന്ന ആഭരണങ്ങളിൽ HUID ഉൾപ്പെടെ മൂന്ന് മാർക്ക് നോക്കാൻ ഉപഭോക്താക്കളോട് അഭ്യർത്ഥിക്കുന്നതായി ബി ഐ എസ് അറിയിച്ചു . .BIS കെയർ ആപ്പ് ഉപയോഗിച്ച് HUID യുടെ ആധികാരികത പരിശോധിക്കാവുന്നതാണ്.സംശയമുണ്ടെങ്കിൽ ഉപഭോക്താക്കൾക്ക് അവരുടെ ആഭരണങ്ങൾ ഏതെങ്കിലും ബിഐഎസ് അംഗീകൃത അസ്സെയിംഗ് ആൻഡ് ഹാൾമാർക്കിംഗ് സെന്ററിൽ പരിശോധിക്കാവുന്നതുമാണ്.
(Visitor Counter : 12
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
(ന്യൂ ഡൽഹി, ഫെബ്രുവരി 25, 2022
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ് , 2017 സെപ്റ്റംബർ മുതൽ 2021 ഡിസംബർ വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള പത്രക്കുറിപ്പ് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്. ഇത് സംബന്ധിച്ച വിശദമായ കുറിപ്പ് അനുബന്ധമായി ചേർത്തിരിക്കുന്നു.
പ്രത്യേക സേവനങ്ങളും ഫീച്ചറുകളും
സായി എൽ.എൻ.സി.പി.ഇ ദേശീയ കായിക ദിനം ആഘോഷിച്ചു
കേന്ദ്ര യുവജനകാര്യ, കായിക മന്ത്രാലയത്തിന് കീഴിലുള്ള സ്പോ൪ട്സ് അതോറിറ്റി ഓഫ് ഇന്ത്യ തിരുവനന്തപുരത്തെ ലക്ഷ്മീഭായി നാഷണൽ കോളേജ് ഓഫ് ഫിസിക്കൽ എഡ്യുക്കേഷൻ,  ദേശീയ കായിക ദിനം ആഘോഷിച്ചു .
ദേശീയ കായിക ദിനാഘോഷ പരിപാടിയുടെ ഔപചാരിക ഉദ്ഘാടനം സംസ്ഥാന ധനകാര്യ വകുപ്പ് അഡിഷണൽ ചീഫ് സെക്രട്ടറി ശ്രീ. ആർ കെ സിംഗ്, ഐ.എ.എസ് നി൪വഹിച്ചു. സായി എൽ.എൻ.സി.പി.ഇ യിലെ പ്രമുഖ കായിക താരങ്ങൾ, പരിശീലകർ, ജീവനക്കാർ വിദ്യാർത്ഥികളൾ അണിനിരന്ന മാർച്ചും ഉണ്ടായിരുന്നു. വിവിധ കായികയിനങ്ങളിൽ പങ്കെടുക്കുന്ന എല്ലാ കായികതാരങ്ങളെയും അദ്ദേഹം അഭിനന്ദിച്ചു.
സായി എൽ.എൻ.സി.പി.ഇ പ്രിൻസിപ്പൽ & ഡയറക്ടർ ഡോ.ജി.കിഷോർ സ്വാഗതം അർപ്പിച്ചു. കായിക താരങ്ങൾ, പരിശീലകർ, ജീവനക്കാർ വിദ്യാർത്ഥികൾ കുടുംബങ്ങൾ എന്നിവരെ ഉൾപ്പെടുത്തി മത്സരങ്ങളും സംഘടിപ്പിച്ചു
NS
(Visitor Counter : 34
ആഭ്യന്തരകാര്യ മന്ത്രാലയം
ദേശീയ മനുഷ്യാവകാശ കമ്മീഷന് സ്വീകരിച്ച പരാതികള്
 2015-16 മുതല് ഇതുവരെ സ്വീകരിച്ച പരാതികളുടെ എണ്ണം, കേന്ദ്ര ആഭ്യന്തര സഹമന്ത്രി ശ്രീ. ഹന്സ് രാജ് ഗംഗാറാം അഹിര് ലോക് സഭയെ അറിയിച്ചു. 2015-16 ല് 1,17,808 ഉം 2016-17 ല് 91,887 ഉം 2017-18 ല് 79,612 ഉം 2018-19 ല് 2019 ജനുവരി 31 വരെ 76,693 ഉം പരാതികള് ദേശീയ മനുഷ്യാവകാശ കമ്മീഷനില് രജിസ്റ്റര് ചെയ്തു.
ഇതിനു പുറമേ എന്എച്ച്ആര്സി സംസ്ഥാന മനുഷ്യാവകാശ കമ്മീഷനുകളും, മനുഷ്യാവകാശ കോടതികളും രൂപീകരിക്കാന് സംസ്ഥാന ഗവണ്മെന്റെുകള്ക്ക് നിര്ദ്ദേശം നല്കി. പൊതുജനങ്ങളെ ബോധവത്കരിക്കുന്നതിനുളള ശില്പശാലകളും, സെമിനാറുകളും ക്യാമ്പുകളും സംഘടിപ്പിച്ചു. പരാതികള് ഓണ്ലൈനായി നല്കുന്നതിനുളള സംവിധാനം, പൊതുസേവന കേന്ദ്രങ്ങള് ടോള് ഫ്രീ നമ്പരുകള് എന്നിവയും ദേശീയ മനുഷ്യാവകാശ കമ്മീഷന് ഏര്പ്പെടുത്തി.
തൊഴില്, ഉദ്യോഗ മന്ത്രാലയം
അഞ്ച് അഖിലേന്ത്യാ സർവെകൾക്കുള്ള സോഫ്റ്റ്വെയർ ആപ്ലിക്കേഷനും, ചോദ്യാവലി അടങ്ങിയ നിർദ്ദേശക മാനുവലും കേന്ദ്രമന്ത്രി ശ്രീ സന്തോഷ് ഗാങ്വാർ ഇന്ന് പുറത്തിറക്കി
ന്യൂഡൽഹി, ഫെബ്രുവരി 18, 2021
കേന്ദ്ര തൊഴിൽ വകുപ്പിന് കീഴിലുള്ള ലേബർ ബ്യൂറോ സംഘടിപ്പിക്കുന്ന അഖിലേന്ത്യാ സർവേ നടത്തുന്നതിന് പരിശീലകർക്കുള്ള പരിശീലന പരിപാടി കേന്ദ്ര തൊഴിൽ സഹമന്ത്രി ശ്രീ സന്തോഷ് കുമാർ ഗാങ്വർ എന്ന് ഉദ്ഘാടനം ചെയ്തു. സർവ്വേയ്ക്ക് ആയി വികസിപ്പിച്ച സോഫ്റ്റ്വെയർ ആപ്ലിക്കേഷനും ചോദ്യാവലി അടങ്ങിയ നിർദേശക മാനുവലും ചടങ്ങിൽ അദ്ദേഹം പുറത്തിറക്കി. തൊഴിലുമായി ബന്ധപ്പെട്ട എല്ലാ മേഖലകളിലെയും വിവരങ്ങളുടെ ശേഖരണം, നയരൂപീകരണത്തിൽ പ്രത്യേകിച്ച് കോവിഡ്-19 പോലുള്ള മഹാമാരി കാലയളവിൽ വളരെ പ്രധാനമാണെന്ന് ചടങ്ങിൽ മന്ത്രി പറഞ്ഞു.
സർവ്വേ നടത്തുന്നതിന് ലേബർ ബ്യൂറോയ്ക്ക് മാർഗ്ഗനിർദ്ദേശങ്ങൾ നല്കാൻ ഡോ. എസ് പി മുഖർജി അദ്ധ്യക്ഷനായും ഡോ. അമിതാഭ് കുണ്ടു ഉപാധ്യക്ഷനായും, പ്രമുഖ സ്റ്റാറ്റിസ്റ്റിക്, സാമ്പത്തിക വിദഗ്ധർ അംഗങ്ങളായുള്ള, ഒരു വിദഗ്ധ സംഘത്തിന് ഗവൺമെന്റ് രൂപം നൽകിയിട്ടുണ്ട്.
ഇതാദ്യമായാണ് വ്യാപകമായി വിവര സാങ്കേതിക വിദ്യ ഉപയോഗിച്ചുള്ള വിവരശേഖരണം നടത്തുന്നത്. നിർമ്മിത ബുദ്ധി അധിഷ്ഠിതമായ സാങ്കേതികവിദ്യയും സർവ്വേക്കായി ഉപയോഗിക്കും.
കുടിയേറ്റ തൊഴിലാളികൾക്കായുള്ള അഖിലേന്ത്യാ സർവ്വേ, ആഭ്യന്തര തൊഴിലാളികൾക്കായുള്ള അഖിലേന്ത്യാ സർവ്വേ, പ്രൊഫഷണലുകൾ വഴി സൃഷ്ടിക്കപ്പെട്ടിട്ടുള്ള തൊഴിലുകൾ, ഗതാഗത മേഖലയിൽ സൃഷ്ടിക്കപ്പെട്ടിട്ടുള്ള തൊഴിലുകളുടെ അഖിലേന്ത്യാ സർവ്വേ, ത്രൈമാസ സംരംഭ അധിഷ്ഠിത തൊഴിൽ സർവ്വേ എന്നീ അഞ്ച് സർവ്വേകൾ ആണ് ലേബർ ബ്യൂറോ നടത്തുക.
RRTN/SKY
(Visitor Counter : 189
നിയമ, നീതി മന്ത്രാലയം
ടെലി-ലോ ഓൺ വീൽസ്' പ്രചാരണത്തിന് നീതിന്യായ വകുപ്പ് തുടക്കമിട്ടു
ന്യൂഡൽഹി: നവംബർ 8, 2021
രാജ്യമൊട്ടാകെ നടക്കുന്ന ആസാദി കാ അമൃത് മഹോത്സവ് ആഘോഷങ്ങളോട് ചേർന്നുകൊണ്ട് ഒരാഴ്ച നീളുന്ന 'ടെലി-ലോ ഓൺ വീൽസ്' പ്രചാരണത്തിന് നീതിന്യായ വകുപ്പ് തുടക്കമിട്ടു. 2021 നവംബർ 8 മുതൽ 14 വരെയാണ് പരിപാടി സംഘടിപ്പിക്കുന്നത്.
തങ്ങളുടെ അവകാശങ്ങൾ ഉന്നയിക്കുക, ബുദ്ധിമുട്ടുകൾക്ക് അതിവേഗം തന്നെ പരിഹാരം കാണുക
തുടങ്ങിയ വിഷയങ്ങളിൽ, നടപടികൾ തുടങ്ങുന്നതിനു മുൻപുള്ള നിർദ്ദേശങ്ങൾ അടക്കം പൊതുജനങ്ങളെ ശാക്തീകരിക്കുന്നതിനായി നിരവധി പരിപാടികളാണ് പ്രചാരണത്തിന്റെ ഭാഗമായി സംഘടിപ്പിക്കുന്നത്.
ടെലി, വീഡിയോ കോൺഫറൻസിങ് സംവിധാനങ്ങളിലൂടെ നിയമ നിർദ്ദേശങ്ങൾ, കൂടിക്കാഴ്ചകൾ എന്നിവ നടത്താൻ ആഗ്രഹിക്കുന്നവരെ പ്രോത്സാഹിപ്പിക്കുന്നതിനായി രാജ്യത്തുടനീളം ഒരു പ്രത്യേക ലോഗിൻ വാരം ആചരിക്കുന്നുണ്ട്. ടെലി നിയമ സേവനങ്ങൾ ലഭ്യമാക്കുന്ന തൊട്ടടുത്തുള്ള പൊതുസേവന കേന്ദ്രം സന്ദർശിക്കാൻ അവരോട് ആവശ്യപ്പെടും.
CSC ഇ-ഗവെർണൻസിന്റെ നേതൃത്തിലാണ് ടെലി-ലോ ഓൺ വീൽസ് പ്രചാരണം സംഘടിപ്പിക്കുന്നത്. ഡിജിറ്റൽ സംവിധാനം ഉള്ള നാല് ലക്ഷത്തിലേറെ പൊതുസേവന കേന്ദ്രങ്ങളാണ് ഈ ശൃംഖ്ലയ്ക്കു കീഴിലുള്ളത്.
പ്രചാരണ സന്ദേശം പ്രദർശിപ്പിക്കുന്ന പ്രത്യേക മൊബൈൽ വാനുകൾക്ക് തുടക്കമിട്ടുകഴിഞ്ഞു. ഇതിൽ ആദ്യത്തേതിന് ഫ്ലാഗ് ഓഫ് നീതിന്യായ വകുപ്പ് സെക്രട്ടറി നിർവഹിച്ചു. പ്രതിദിനം 30 മുതൽ 40 കിലോമീറ്റർ ദൂരം വരെ സഞ്ചരിക്കുന്ന ഈ വാഹനങ്ങൾ, ടെലി-ലോ സേവനങ്ങളുമായി ബന്ധപ്പെട്ട റേഡിയോ ജിങ്കിലുകൾ, ചലച്ചിത്രങ്ങൾ എന്നിവ പ്രദർശിപ്പിക്കുന്നതിനൊപ്പം ബന്ധപ്പെട്ട വിവരങ്ങളടങ്ങിയ ലഘുലേഖനങ്ങളും വിതരണം ചെയ്യും.
ജനങ്ങൾക്ക് ഉപയോഗപ്പെടുത്താവുന്ന ടെലി-ലോ മൊബൈൽ ആപ്ലിക്കേഷൻ നീതിന്യായ വകുപ്പ് മന്ത്രിയും, മന്ത്രാലയത്തിന്റെ ചുമതലയുള്ള സഹമന്ത്രിയും ചേർന്ന് 2021 നവംബർ 13ന് പുറത്തിറക്കുന്നതാണ് വാരാചാരണത്തിലെ പ്രധാന പരിപാടി. അഭിഭാഷകരുടെ പാനലുമായി നേരിട്ട് ആശയവിനിമയം നടത്താൻ ഇത് ഗുണഭോക്താക്കൾക്ക് പ്രയോജനം ചെയ്യും. മൊബൈൽ ആപ്ലിക്കേഷൻ ആൻഡ്രോയ്ഡ് പതിപ്പ് ഗൂഗിൾ പ്ലേ സ്റ്റോറിൽ ലഭ്യമാക്കുന്നതാണ്.
(Visitor Counter : 125